hotchpotch/miracl-hf-unified huggingface dataset:
มนต์เพลงลูกทุ่ง เอฟ.เอ็ม.
มนต์เพลงลูกทุ่ง เอฟ.เอ็ม. เป็นภาพยนตร์ไทยที่ออกฉายในปี พ.ศ. 2545 ผลงานร่วมสร้างของ สหมงคลฟิล์ม และ ลูกทุ่ง เอฟ.เอ็ม. และเป็นผลงานกำกับเรื่องแรกของบัณฑิต ทองดี โดยเป็นภาพยนตร์เรื่องแรกในประวัติศาสตร์ของวงการเพลงลูกทุ่ง และภาพยนตร์ไทย ที่รวบรวมไว้มากที่สุด ตั้งแต่นักร้อง นักแต่งเพลง นักจัดรายการลูกทุ่งเอฟ.เอ็ม. รวมถึงบุคคลที่อยู่ในวงการเพลงลูกทุ่งไทย กว่า 200 ชีวิต มาแสดงในภาพยนตร์เรื่องเดียวกัน และบทเพลงทั้งที่กำลังได้รับความนิยมในช่วงนั้นและที่เคยได้รับความนิยมก่อนหน้านั้น กว่า 30 เพลง มาใช้ประกอบภาพยนตร์เรื่องนี้ รวมทั้งบทเพลงใหม่ที่แต่งขึ้นโดยเฉพาะอีก 1 เพลง
เนื่องจากภาพยนตร์เรื่อง มนต์เพลงลูกทุ่ง เอฟ.เอ็ม. มีนักร้องเพลงลูกทุ่งมากกว่าร้อยชีวิต ก็ไม่สามารถนำเพลงเด่นของนักร้องแต่ละคนมาประกอบได้ทั้งหมด จึงเลือกเฉพาะเพลงเด่นของนักแสดงนำ และนักแสดงประกอบบางท่านที่มีความโดดเด่นและเพลงของตัวเองสามารถเข้ากับเนื้อเรื่องได้ เพลงที่ใช้ประกอบเนื้อเรื่องในภาพยนตร์จะเรียงตามลำดับ ดังนี้
อารมณ์ อาถรรพณ์ อาฆาต
อารมณ์ อาถรรพณ์ อาฆาต เป็นภาพยนตร์แนวสยองขวัญ โดย สหมงคลฟิล์ม ออกฉายเมื่อวันที่ 12 กรกฎาคม พ.ศ. 2545 ประกอบด้วย 3 เรื่องจาก 3 ประเทศ โดย 3 ผู้กำกับภาพยนตร์ ได้แก่ เกาหลี ไทย และฮ่องกง ได้แก่ คิม จี-วูน (ตอน Memories), นนทรีย์ นิมิบุตร (ตอน The Wheel) และ ปีเตอร์ โฮ-ซัน ชาน (ตอน Going Home) กับบริษัทภาพยนตร์ของคนรุ่นใหม่ B.O.M. Film Productions, Cinemasia และ Applause Pictures ภาพยนตร์ทำรายได้ในประเทศไทย 51.20 ล้านบาท
ตุ๊กกี้ เจ้าหญิงขายกบ
ตุ๊กกี้ เจ้าหญิงขายกบ เป็นภาพยนตร์ไทย ที่ผลิตโดย สหมงคลฟิล์ม และ เวิร์คพอยท์ รายได้ 64ล้านบาท
ภาพยนตร์เปิดตัว 4 วันแรกด้วยรายได้ 27.5 ล้านบาท ภาพยนตร์ทำรายได้รวม 64 ล้านบาท
นักบุญดอมินิก
นักบุญดอมินิกแห่งโอสมา (; ค.ศ. 1170 – 6 สิงหาคม ค.ศ. 1221) นักบุญดอมินิกแห่งโอสมา หรือ นักบุญดอมินิกแห่งกุซมัน เป็นบาทหลวงโรมันคาทอลิกชาวสเปน ผู้ก่อตั้งคณะดอมินิกัน เชื่อว่าเป็นบุคคลแรกที่นำสายประคำมาใช้ในการสวดภาวนาของชาวคาทอลิก และเป็นนักบุญองค์อุปถัมภ์นักดาราศาสตร์
นักบุญดอมินิก ในตำนานอ้างว่าท่านเป็นบุตรของเฟลิกซ์ กุซมัน กับบุญราศีฆัวนาแห่งอาซา ถือกำเนิดที่เมืองกาเลรูเอกา ประเทศสเปน มีพี่ชายสองคนชื่ออันโตนิโอและมาเนส
เมื่อโตขึ้นได้เข้าศึกษาเทววิทยาที่มหาวิทยาลัยปาเลนเซีย และรับศีลอนุกรมเป็นบาทหลวงสังกัด คณะนักบุญออกัสติน หรือที่รู้จักในนามคณะออกัสติเนียน และได้เป็นอธิการโบสถ์ในที่สุด
เมื่ออายุ 35 ปี สมเด็จพระสันตะปาปาอินโนเซนต์ที่ 3 ได้มอบหมายให้ท่านไปเผยแผ่ศาสนาให้กับชาวเมืองอาลบีซึ่งเป็นพวกนอกศาสนาทางตอนใต้ของฝรั่งเศส ท่านทำงานอย่างอุตสาหะจนชนะใจคนกลุ่มนี้ และทำให้ชาวอาลบีหันมาเข้ารีตจำนวนมาก ในช่วงนี้ท่านได้ก่อตั้งคณะดอมินิกันซึ่งเป็นคณะนักบวชที่เน้นงานวิชาการศาสนา ความยากจนถ่อมตน และไม่ยุ่งเกี่ยวกับการเมือง เพื่อช่วยการเผยแพร่ศาสนา
ท่านได้ถึงแก่กรรมลงเมื่อวันที่ 6 สิงหาคม ค.ศ. 1221 ที่เมืองโบโลญญาระหว่างการเดินทางกลับจากสมัชชา ก่อนถึงแก่กรรมท่านได้กล่าวสั่งเสียแก่ศิษย์ว่า “จงมีความรัก เมตตา จงรักษาความสุภาพเอาไว้ จงสะสมทรัพย์สมบัติแห่งความยากจนอันศักดิ์สิทธิ์”
ท่านได้รับการประกาศเป็นนักบุญโดยสมเด็จพระสันตะปาปาเกรกอรีที่ 9 มีวันฉลองตรงกับวันที่ 8 สิงหาคมของทุกปี
ตำนานกล่าวว่า ระหว่างที่นักบุญดอมินิกทำงานเผยแผ่ศาสนาให้กับชาวอาลบีนั้น ท่านได้รับความลำบากเป็นอย่างมากจากการต่อต้านของคนบางกลุ่ม ท่านจึงไปเก็บตัวภาวนาอ้อนวอนพระเจ้าให้คนกลุ่มนี้กลับใจ ตำนานอ้างว่าพระนางมารีย์พรหมจารีและทูตสวรรค์อีกสามองค์ได้มาปรากฏตัว และแม่พระได้ประทานสายประคำแก่ท่าน กำชับว่าการเผยแพร่การสวดสายประคำนี้จะทำให้คนบาปและคนหลงผิดทั้งหลายกลับใจ เมื่อท่านปฏิบัติตามปรากฏว่าการเผยแพร่ธรรมของท่านประสบความสำเร็จเป็นอย่างดี จึงเป็นที่มาของแม่พระแห่งลูกประคำ และทำให้การสวดสายประคำเป็นที่แพร่หลายในกลุ่มชาวคาทอลิกมาจนปัจจุบัน
เดอะซิมส์ 3 แอมบิชันส์
เดอะซิมส์ 3 แอมบิชันส์ เป็น ภาคเสริม ตัวที่ 2 ของเกม เดอะซิมส์ 3 สำหรับประเทศไทยมีการวางจำหน่ายในวันที่ 1 มิถุนายน พ.ศ.2553 "'เดอะซิมส์ 3 แอมบิชันส์" มาพร้อมกับโหมดใหม่ ซึ่งผู้เล่นสามารถเข้าไปดูและควบคุมการทำงานของชาวซิมส์ในที่ทำงานได้ โดยเป็นสายอาชีพใหม่ที่ผู้เล่นสามารถเลือกได้ว่าจะให้ซิมส์นั้นทำงานอย่างมีประสิทธิภาพได้อย่างไร ซึ่งไอเท็มบางอย่างที่ใช้ในการพัฒนาความสามารถและความก้าวหน้าทางอาชีพของซิมส์สามารถหาซื้อเพิ่มได้จากโหมดซื้อ ผู้เล่นจะสามารถควบคุมซิมส์ในที่ทำงานได้ดียิ่งขึ้น ซึ่งเป็นคุณสมบัติหลักที่เกม "เดอะซิมส์ 3" ภาคหลักยังไม่มี
"เดอะซิมส์ 3 แอมบิชันส์" เป็นภาคเสริมที่มาพร้อมกับอาชีพใหม่ที่ผู้เล่นสามารถควบคุมซิมส์ในระหว่างทำงานได้ ตัวอย่างอาชีพที่ผู้เล่นสามารถบังคับได้เช่น อาชีพนักดับเพลิง, นักสืบ หรือนักดีไซน์เนอร์ เป็นต้น ซึ่งผู้เล่นสามารถบังคับซิมส์ในที่ทำงานได้ และถ้าเกิดเหตุการณ์หรือสถานการณ์ต่างๆ ผู้เล่นก็สามารถควบคุมซิมส์ในระหว่างการทำงานได้ เช่น ถ้าเป็นอาชีพนักดับเพลิง นอกจากจะมีหน้าที่บำรุงรักษารถดับเพลิงแล้ว ยังต้องดับเพลิงไหม้เมื่อเกิดเหตุการณ์ไฟไหม้ หรือช่วยเหลือซิมส์จากสิ่งปลูกสร้างที่กำลังไฟไหม้อยู่, หากเป็นอาชีพนักสืบ ก็จะมีการสอบถามกับผู้ว่าจ้างว่าเกิดเหตุอะไรขึ้น ซึ่งบางครั้งอาจเป็นการขโมยข้อมูล ความลับ และของที่ถูกขโมยไป หลังจากสืบคดีจนเสร็จสิ้น ก็จะได้รับเงินจากผู้ว่าจ้างและเผากระดาษทิ้งเพื่อปิดคดี, หรือถ้าเป็นอาชีพนักดีไซน์เนอร์ ก็สามารถออกแบบเสื้อผ้าและแต่งกายใหม่ให้กับซิมส์ตามแฟชั่นได้ ซึ่งความสำเร็จและความล้มเหลวจะขึ้นอยู่กับผู้เล่นที่จะเลือกเสื้อผ้าและเครื่องแต่งกายใหม่ให้ซิมส์ เป็นต้น
"ทักษะอาชีพ" เป็นโหมดทักษะใหม่ที่เพิ่มเข้ามาเพื่อช่วยในความก้าวหน้าทางอาชีพของซิมส์ และสามารถนำทักษะอาชีพไปใช้เป็นอาชีพหลักได้ เช่น เป็นจิตรกรวาดภาพ, ประติมากร, นักตกปลา, นักทำสวน, นักประดิษฐ์, นักทำไวน์, จิตรกร, ช่างภาพ, และนักเขียนเป็นต้น ซึ่งจะมีรายได้จากการทำงานโดยใช้ทักษะอาชีพเป็นหลัก
ศิลปินและนักร้องที่มีชื่อเสียงหลายท่านได้มาบันทึกเสียงเพลงในเกม เดอะซิมส์ 3 แอมบิชันส์ เป็น ภาษาซิมส์ โรบบี้ คอเคอร์, ผู้อำนวยการเสียง ของสตูดิโอเดอะซิมส์ จาก อีเอ ได้กล่าวว่า "Each time we set out to create a soundtrack for an expansion pack, it's always exciting matching the vibe of the game to the music by our incredible lineup of extremely diverse artists. It's fun hearing hit tracks in the language of The Sims, and I think fans will be pleased to find their favorites songs and artists throughout this game, and will no doubt discover new bands to follow in The Sims 3 Ambitions."
มลพิษทางน้ำ
มลพิษทางน้ำเป็นปัญหาทางน้ำมีสาเหตุสำคัญมาจากการน้ำทิ้งจากโรงงานอุตสาหกรรม ซึ่งเป็นน้ำเสียจากขั้นตอนและกระบวนการผลิต การล้าง ขบวนการ หล่อเย็น เป็นต้น แม้ว่าจะมีกฎหมายบังคับให้โรงงานอุตสาหกรรมต้องบำบัดน้ำทิ้งเหล่านี้ก่อนปล่อยออกสู่แหล่งน้ำธรรมชาติก็ แต่ในทางปฏิบัติรัฐบาลไม่สามารถควบคุมได้อย่างทั่วถึง การก่อสร้างอาคารบ้านเรือนและชุมชน โดยเฉพาะในชุมชนเขตเมืองเช่น กรุงเทพมหานคร ที่มีประชากรอาศัยอยู่หนาแน่นทุกครัวเรือนปล่อยน้ำทิ้งสู่แหล่งน้ำธรรมชาติโดยตรง มิได้ผ่านขบวนการกำจัดใดๆ
นอกจากนี้ ยังมีการทิ้งขยะมูลฝอยและสิ่งปฏิกูลต่างๆ ลงสู่แม่น้ำลำคลองอันเป็นการเพิ่มความสกปรกให้กับแหล่งน้ำต่างๆ อีกด้วย
รวมทั้งการเพาะปลูกและเลี้ยงสัตว์ ในกระบวนการเพาะปลูกมักมีการใช้ปุ๋ยและสารเคมีป้องกัน กำจัดศัตรูพืชและสัตว์ซึ่งเกษตรกรส่วนใหญ่ใช้อย่างขาดความระมัดระวัง ทำให้สารเคมีแพร่กระจายสู่แหล่งน้ำซึ่งอาจเกิดขึ้นได้ในระหว่างการฉีดพ่นสาร การชะล้างโดยฝน การล้างภาชนะที่บรรจุหรืออุปกรณ์การฉีดพ่นในแหล่งน้ำ
ไอ อนิเมะ
ไอ อนิเมะ (I-Ani-Me) เป็นรายการโทรทัศน์ที่ออกอากาศทาง สถานีโทรทัศน์ไอทีวี ทุกวันเสาร์-อาทิตย์ โดยมี พีธีกรรายการคือ พี่เอ๊าะ กีรติ เทพธัญญ์
ภายหลังมี พีธีกรหญิงเพิ่มมา 1 คน รายการนี้ มีระยะเวลา ประมาณ 3 ปี ช่วงปี 2544 - 2546 ก็ยุติรายการลงไป ก่อนที่จะมีรายการ การ์ตูนคลับ ในปี 2548 ก่อนหน้านั้นในปี 2547 ITV ฉายการ์ตูน ที่ยังไม่ได้ระบุชื่อรายการ
ช่วงแรกในการออกอากาศจะเป็นการ์ตูนของทาง ทีไอจีเอ จากนั้นทาง สถานีโทรทัศน์ไอทีวี จะนำการ์ตูนที่จะเอามาออกอากาศมาพากย์เอง
เต่าอาร์คีลอน
อาร์คีลอน ("Archelon") เป็นสกุลของเต่าทะเลสูญพันธุ์ที่ใหญ่ที่สุด ฟอสซิลของมันพบในปีค.ศ.1895 ที่รัฐเซาท์ ดาโคตา ประเทศสหรัฐอเมริกา และได้รับการบรรยายในปีค.ศ. อาร์คีลอนที่ใหญ่ที่สุดมีความยาวมากกว่า 4 เมตร หนักประมาณ 2 ตัน มันอาศัยอยู่ในยุคครีเทเชียสตอนปลายเมื่อประมาณ 75-65 ล้านปีก่อน และสูญพันธุ์ไปพร้อมกับไดโนเสาร์ เมื่อ 65 ล้านปีก่อน มันเป็นบรรพบุรุษของเต่าทะเลในปัจจุบัน อาร์คีลอน มีญาติคือเต่าทะเลอีกชนิดที่ชื่อ โพรโทสเตกา (Protostega) ที่อาศัยอยู่ในยุคจูราสสิค ฟอสซิลของมันพบในรัฐเซาท์ ดาโคตา รัฐไวโอมิง และบางส่วนของอเมริกา กระดองของมันไม่แข็งเหมือน เหมือนเต่าปัจจุบัน แต่จะเหนียวในเนื้อ และมีกระดูกหุ้มบางส่วน
Multi-criteria decision analysis
multi-criteria decision analysis (MCDA) หรือ multi-criteria decision making (MCDM) คือระเบียบวิธีที่ช่วยในการสร้างการตัดสินใจกับการประเมินหลายส่วน โดยมีจุดมุ่งหมายเพื่อหาวิธีการที่ชัดเจนในการตอบคำถามเพื่อช่วยในการตัดสินใจ ในปัจจุบันมีหลากหลายวิธีการในการแก้ปัญหาการตัดสินใจ ซึ่งแต่ละวิธีต่างมีความแม่นยำแตกต่างกัน โดยในโจทย์ปัญหาเดียวกัน ใช้วิธีวิเคราะห์แตกต่างกันก็ได้ผลลัพธ์ที่แตกต่างกัน ขึ้นอยู่กับสถานการณ์ ความเหมาะสมของเหตุการณ์ และรวมไปถึงความถนัดของผู้เลือก
ตัวอย่างของวิธีการที่ใช้ได้แก่
AI (แก้ความกำกวม)
"AI" อาจหมายถึง
วัดราชประดิษฐาน
วัดราชประดิษฐาน ตั้งอยู่ที่ถนนอู่ทอง อำเภอพระนครศรีอยุธยา จังหวัดพระนครศรีอยุธยา เป็นวัดที่สร้างขึ้นเมื่อครั้งกรุงศรีอยุธยาเป็นราชธานี ในพระราชพงศาวดารกรุงศรีอยุธยามีกล่าวถึงวัดราชประดิษฐานหลายครั้ง แต่ไม่ปรากฏหลักฐานว่าใครเป็นคนสร้างและสร้างในรัชสมัยใด ปัจจุบัน เป็นวัดราษฎร์
วัดราชประดิษฐานเป็นวัดโบราณสร้างขึ้นในสมัยกรุงศรีอยุธยาเป็นราชธานี ตั้งอยู่ริมปากคลองประตูข้าวเปลือกฝั่งตะวันตก ภายในกำแพงพระนคร ไม่ปรากฏหลักฐานว่าใครเป็นคนสร้างและสร้างในรัชสมัยใด แต่วัดราชประดิษฐาน มีหมายความว่า วัดที่พระเจ้าแผ่นดินทรงสร้าง ดังนั้น จึงมีข้อสันนิษฐานว่า ผู้สร้างวัดนี้คงเป็นพระเจ้าแผ่นดินแน่นอน
วัดราชประดิษฐานถูกกล่าวถึงพระราชพงศาวดารกรุงศรีอยุธยาหลายครั้ง โดยเมื่อครั้งสมเด็จพระไชยราชาธิราชเสด็จสวรรคต พระยอดฟ้าเสด็จขึ้นครองราชสมบัติในขณะที่มีพระชนมายุยังน้อย พระเฑียรราชาจึงอยู่ในฐานะที่อาจก่อความระแวงว่าจะแย่งชิงราชสมบัติได้ ดังนั้น พระองค์จึงเสด็จออกผนวชที่วัดราชประดิษฐาน พระองค์ได้ลาผนวชและเสด็จขึ้นครองราชสมบัติเป็นสมเด็จพระมหาจักรพรรดิ หลังจากที่ขุนวรวงศาธิราชและท้าวศรีสุดาจันทร์ถูกปลงพระชนม์
หลังจากนี้ วัดราชประดิษฐานยังถูกกล่าวถึงเมื่อพระศรีศิลป์ พระราชโอรสในสมเด็จพระไชยราชาธิราชและท้าวศรีสุดาจันทร์มีพระชันษาได้ประมาณ 14 พรรษา สมเด็จพระมหาจักรพรรดิจึงทรงให้ออกผนวชเป็นสามเณร ณ วัดราชประดิษฐาน แต่พระศรีศิลป์ก่อขบถต้องปืนสิ้นพระชนม์เสียก่อน
นอกจากนี้ วัดราชประดิษฐานยังใช้เป็นที่ประทับของสมเด็จพระเจ้าอุทุมพรในขณะที่พระองค์ผนวชเป็นพระภิกษุ หลังจากเสียกรุงศรีอยุธยาครั้งที่ 2 วัดราชประดิษฐานถูกปล่อยร้างเรื่อยมา จนกระทั่ง พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ขุนศรีสงครามเป็นแม่กองบูรณปฏิสังขรณ์ขึ้นใหม่ เมื่อปี พ.ศ. 2460 และได้รับพระราชทานวิสุงคามเมื่อวันที่ 2 กันยายน พ.ศ. 2497 ปัจจุบันวัดราชประดิษฐานมีถาวรวัตถุคือ พระอุโบสถ พระเจดีย์ย่อมุมทรงกลีบมะเฟือง และพระประโทนจำลอง
ปัจจุบันพื้นที่ของวัดราชประดิษฐาน ได้รวมเอาพื้นที่ของวัดท่าทรายไว้ด้วย ซึ่งอยู่ด้านทิศตะวันออก ฝั่งตรงข้ามของคลองประตูข้าวเปลือก โดยถูกกล่าวถึงในพงศาวดารว่า สมเด็จพระเจ้าปราสาททอง ได้ลดยศและให้สมเด็จพระอาทิตยวงศ์ไปอยู่เรือนเสาไม้ไผ่ 2 ห้อง 2 หลังริมวัดท่าทราย และให้คนรับใช้ไว้ 2 คนแต่พออยู่ตักน้ำหุงข้าว ภายหลังก่อกบฏจึงถูกสำเร็จโทษ และเคยเป็นที่จำพรรษาของพระมหานาค กวีสมัยสมเด็จพระเจ้าอยู่หัวบรมโกศ ผู้แต่งบุณโณวาทคำฉันท์ ปัจจุบันวัดท่าทรายเหลือ พระอุโบสถ หอสมณธรรม เจดีย์ทรงปรางค์แปดเหลี่ยม เจดีย์ทรงกลม พระพุทธบาท-พระพุทธฉายจำลอง และหอระฆัง
นอกจากพื้นที่ของวัดท่าทรายแล้ว วัดราชประดิษฐานยังได้รวมพื้นที่ของวัดสุวรรณาวาส ซึ่งอยู่ทางทิศตะวันตกของวัดราชประดิษฐาน ซึ่งไม่ทราบประวัติความเป็นมา แต่บริเวณนี้ในสมัยกรุงศรีอยุธยาเป็นป่าตะกั่วและป่ามะพร้าวและเป็นที่ตั้งของโรงช้างหลวง จึงสันนิษฐานได้ว่าวัดนี้อาจเป็นวัดที่ผู้ดีมีตระกูลซึ่งรับราชการอยู่ในกรมพระคชบาลในสมัยอยุธยาเป็นผู้สร้างขึ้น ปัจจุบันวัดสุวรรณาวาสเหลือ ซากพระวิหาร ซากพระอุโบสถ เจดีย์ทรงระฆังกลม เจดีย์ทรงกลมบนฐานแปดเหลี่ยม
การตรวจหามุม
การตรวจหามุม () เป็นวิธีการที่ใช้ในสาขา คอมพิวเตอร์วิทัศน์ เพื่อตรวจหาตำแหน่งของภาพที่มีลักษณะคล้ายกับมุมโดยใช้เกณฑ์ที่กำหนดไว้เป็นหลักในการพิจารณา โดยทั่วไปแล้ว นิยามของมุมคือตำแหน่งที่เป็นจุดตัดของขอบสองขอบ แต่ในกรณีนี้มุมในรูปภาพที่พิจารณาอาจไม่จำเป็นต้องเป็นมุมที่แท้จริงของวัตถุ เช่น มุมของโต๊ะเขียนหนังสือที่ปรากฏอยู่ในภาพ อาจไม่ถูกตรวจพบว่าเป็นมุมเนื่องจากคุณสมบัติไม่ตรงกับหลักการพิจารณาที่ใช้
ภาควิชาเคมี คณะวิทยาศาสตร์ มหาวิทยาลัยมหิดล
ภาควิชาเคมี คณะวิทยาศาสตร์ มหาวิทยาลัยมหิดล เป็นภาควิชาที่ผลิตผลงานและบัณฑิตออกสู่สังคมจำนวนมาก และเป็นที่ยอมรับในระดับชาติและนานาชาติในระดับต้นๆ โดยการประเมินคุณภาพผลงานวิจัยเชิงวิชาการ ด้านวิทยาศาสตร์และเทคโนโลยี ของสถาบันอุดมศึกษาในประเทศไทย จาก สำนักงานกองทุนสนับสนุนการวิจัย (สกว.) ภาควิชาเคมีได้รับการจัดให้อยู่ในระดับ 5 (ดีเยี่ยม) ในปี 2553 และระดับ 4 ในปี 2556
ภาควิชาเคมี ตั้งขึ้นพร้อมกับโรงเรียนเตรียมวิทยาศาสตร์การแพทย์ มหาวิทยาลัยแพทยศาสตร์ เมื่อปี พ.ศ. 2501 เพื่อทำการสอนนักศึกษาเตรียมวิทยาศาสตร์การแพทย์ ต่อมาจึงได้ยกฐานะเป็นแผนกวิชาเคมี ในคณะวิทยาศาสตร์การแพทย์ ตามพระราชกฤษฎีกาจัดตั้งคณะอายุรศาสตร์เขตร้อน และคณะวิทยาศาสตร์การแพทย์ ในมหาวิทยาลัยแพทยศาสตร์ พ.ศ. 2503 และได้รับการพัฒนาเป็นลำดับ โดยมี ศ.ดร.สตางค์ มงคลสุข เป็นหัวหน้าภาควิชาคนแรก
ภาควิชาเคมีมีอาคารที่ใช้ในการปฏิบัติงานดังนี้
1. อาคารเคมี คณะวิทยาศาสตร์ มหาวิทยาลัยมหิดล บนถนนพระราม 6 เป็นอาคารหกชั้น
2. อาคารวิทยาศาสตร์ 3 และ 4 คณะวิทยาศาสตร์ มหาวิทยาลัยมหิดล ศาลายา เป็นห้องปฏิบัติการสำหรับนักศึกษาจำนวน 4 ห้อง และห้องปฏิบัติการวิจัยของสาขาวิทยาศาสตร์และเทคโนโลยีพอลิเมอร์
ภาควิชาเคมีเปิดสอนทั้งระดับปริญญาตรี โท และ เอก ในหลักสูตรดังตาราง
ในปัจจุบัน ภาควิชาเคมี ประกอบด้วยคณาจารย์ประมาณ 40 ท่าน โดยมีผลงานวิจัยตีพิมพ์ในระดับนานาชาติราว 70 เรื่องต่อปี จัดการเรียนการสอนนักศึกษาระดับปริญญาตรีในสาขาเคมีประมาณ 72 คนต่อปี และหลักสูตรระดับบัณฑิตศึกษาของภาควิชาเคมีกำลังดำเนินการควบรวมให้เป็นหลักสูตรเคมีเดียว คือ ปรัชญาดุษฎีบัณฑิต(เคมี) และวิทยาศาสตรมหาบัณฑิต(เคมี)
มารุต มัสยวาณิช
นายแพทย์มารุต มัสยวาณิช อดีตรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ และอดีตกรรมการบริหารพรรคเพื่อแผ่นดิน
นายแพทย์มารุต มัสวาณิช เกิดเมื่อวันที่ 21 พฤษภาคม พ.ศ. 2495 สมรสกับทันตแพทย์หญิงวัฒนา สงวนน้อย มีบุตรธิดา 3 คน คือ น.ส.ดนุสา มัสยวาณิช น.ส.ณวิภา มัสยวาณิช และนายธีรุตม์ มัสยวาณิช นายแพทย์มารุต มัสยวาณิช สำเร็จการศึกษาชั้นมัธยมศึกษา จากโรงเรียนเซนต์คาเบรียล ระดับปริญญาตรี ด้านกุมารเวชศาสตร์ และปริญญาตรี รัฐศาสตร์ มหาวิทยาลัยรามคำแหง และระดับปริญญาโท จากมหาวิทยาลัยสุโขทัยธรรมาธิราช
นายแพทย์มารุต มัสยวาณิช มีศักดิ์เป็นลุงของนายเกริกพล มัสยวาณิช ดารานักแสดงชื่อดัง
นายแพทย์มารุต มัสยวาณิช เป็นที่ปรึกษานายพินิจ จารุสมบัติ รองนายกรัฐมนตรี และเข้าร่วมงานกับพรรคเพื่อแผ่นดิน ตั้งแต่ในระยะก่อตั้งพรรค จนได้รับแต่งตั้งเป็นกรรมการบริหารพรรค และเป็นนายทุนของพรรคคนหนึ่ง ต่อมาได้รับการเลือกตั้งเป็นสมาชิกวุฒิสภา ในปี พ.ศ. 2549 (โมฆะ) และลงสมัครรับเลือกตั้งสมาชิกสภาผู้แทนราษฎร จังหวัดหนองคาย แต่ไม่ได้รับการเลือกตั้ง
นายแพทย์มารุต มัสยวาณิช ได้รับตำแหน่งทางการเมืองอีกครั้งเป็น รองโฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ แทนนายแพทย์ภูมินทร์ ลีธีระประเสริฐ ที่ลาออกไป
ต่อมาในการเลือกตั้ง พ.ศ. 2554 จึงได้ย้ายมาลงสมัคร ส.ส.ในสังกัดพรรคภูมิใจไทย ในระบบบัญชีรายชื่อลำดับที่ 125 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 11
คอสโม่ อเล็กซานเดอร์
คอสโม่ อเล็กซานเดอร์ () หรือ คอสโม่ ก.ร่มศรีทอง เกิดวันที่ 24 เมษายน ค.ศ. 1982 เป็นนักมวยไทยรุ่นมิดเดิลเวท และเป็นนักต่อสู้ป้องกันตัวชาวบราซิล ผู้ซึ่งเคยเข้าร่วมแข่งรายการ WMC อินเตอร์คอนติเนนทอล และ WPMF เวิลด์แชมเปี้ยน ในวันที่ 5 ธันวาคม ค.ศ. 2009 เขาชนะรายการ WMC คิงส์คัพชาเลนเจอร์ทัวร์นาเมนท์ในกรุงเทพ ประเทศไทย
คอสโม่ อเล็กซานเดอร์ มอเรรา ดา โรชา เกิดที่เขตซานโตส ประเทศบราซิล วันที่ 24 เมษายน ค.ศ. 1982 โดยเขาเริ่มฝึกฝนวิชามวยไทยเมื่อมีอายุได้ 19 ปี
ฟีนาลีน
ฟีนาลีน (Phenalene) เป็นสารประกอบโพลีไซคลิกอะโรมาติกไฮโดรคาร์บอน  เป็นสารมลพิษในอากาศที่เกิดขึ้นจากการเผาไหม้ของน้ำมันเชื้อเพลิง
เตตระฟีนิลลีน
เตตระฟีนิลลีน (Tetraphenylene) เป็นสารอินทรีย์ที่เป็นของแข็งที่อุณหภูมิห้องมีสูตรโมเลกุลเป็น CH จัดเป็นสารประกอบกลุ่มโพลีไซคลิกอะโรมาติกไฮโดรคาร์บอน
ธัญญ์วาริน สุขะพิสิษฐ์
ธัญญ์วาริน สุขะพิสิษฐ์ เป็น ผู้กำกับภาพยนตร์ นักเขียนบท นักแสดง อดีตเคยได้รับการเลือกตั้งให้ดำรงตำแหน่งนายกสมาคมผู้กำกับภาพยนตร์ไทยคนที่ 5
นายธัญญ์วาริน สุขะพิสิษฐ์ ชื่อเล่น กอล์ฟ ชื่อเดิมว่า ชุมพล ทองทาบ เป็นชาวจังหวัดนครราชสีมา เกิดเมื่อวันที่ 23 ตุลาคม พ.ศ. 2516 ธัญญ์วารินเป็นคนที่สนใจในเรื่องของการแสดง การเขียนบทและการกำกับมาตั้งแต่เริ่มเข้าวัยรุ่น หลังจากที่ได้ทำงานเป็นอาจารย์สอนวิชาภาษาอังกฤษอยู่พักใหญ่ ธัญญ์วารินก็ได้เริ่มทำงานในวงการบันเทิงควบคู่กันไป จนในที่สุด ธัญญ์วารินก็ลาออกจากราชการแล้วเบนเข็มเข้าสู่วงการบันเทิงเต็มตัว
กระทั่งวันพฤหัสบดีที่ 15 พฤศจิกายน พ.ศ. 2561 ธัญญ์วารินได้เดินทางมาสมัครเป็นสมาชิก พรรคอนาคตใหม่ โดยมีความหวังว่าจะเป็น ส.ส. กะเทยแต่งหญิงคนแรกของไทย
ฮิโระมะซะ อิเกะดะ
ฮิโระมะซะ อิเกะดะ () เกิดเมื่อวันที่28 เมษายน พ.ศ. 2493 เป็นบุตรชายคนโตของไดซาขุ อิเคดะ ประธานสมาคมโซคา งัคไก สากล กับคาเนะโกะ อิเคดะ เป็นบัณฑิตจบจากมหาวิทยาลัยเคโอ ปัจจุบันเป็นรองนายกสมาคมสร้างคุณค่า และรองประธานสมาคมโซคา งัคไก สากล
เกิดเมื่อ พ.ศ. 2493 จากโรงเรียนและมหาวิทยาลัยเคโอ หลักจากนั้นได้เป็นครูในสมาคมสร้างคุณค่าเพื่อการศึกษาอยู่10ปี ก็ได้ย้ายไปทำงานให้กับสมาคมสร้างคุณค่า สำนักงานใหญ่
การเดินขบวนสู่โรม
การเดินขบวนสู่โรม (; ) เป็นการเดินขบวนของมวลชนเพื่อแสดงพลังในการเคลื่อนไหว ในปี ค.ศ. 1922 มุสโสลินีและผู้สนับสนุนฟาสซิสต์และสมาชิกพรรค ได้เดินขบวนร่วมกันใส่ชุดสีดำที่เป็นสัญลักษณ์อันแสดงถึงความแข้มแข็งของพรรคฟาสซิสต์อิตาลีจุดประสงค์ในการเดินขบวนเข้าสู่กรุงโรมเพื่อขอพระราชอำนาจจากพระเจ้าวิคเตอร์ เอ็มมานูเอลที่ 3
ไอทีวี การ์ตูนคลับ
ไอทีวี การ์ตูนคลับ ภายหลังเปลี่ยนเป็น ทีไอทีวี การ์ตูนคลับ เป็นรายการโทรทัศน์ที่ออกอากาศทาง สถานีโทรทัศน์ไอทีวี ทุกวันเสาร์-อาทิตย์ เวลา 8.00 -10.00 น. โดยมี พีธีกรรายการคือ นพ ธนพ ตันอนุชิตติกุล และ นัท ธนัท ตันอนุชิตติกุล ออกอากาศหลังรายการ ไอ อะนิเมะ ที่หยุดไป 1 ปี เป็นรายการการ์ตูนที่ผลิตขึ้นโดย บริษัท เอฟฟ์ จำกัด EFF
ช่วงแรกในการออกอากาศจะฉายการ์ตูนอาทิตย์ละ เรื่อง (2 วัน เสาร์ - อาทิตย์) แล้วเพิ่มเป็น เรื่องในเวลาต่อมา แล้วเป็น เรื่อง (วันเสาร์เป็นไรเดอร์ วันอาทิตย์เป็นเซนไท และการ์ตูนอีก 3 เรื่อง)
รายการได้ยุติลงเมื่อ สิ้นเดือน ธันวาคม 2550 (เสาร์ - อาทิตย์ สุดท้ายของเดือน)
เริ่มปี 2551 รายการใหม่มีชื่อว่า การ์ตูนฮิต แต่ออกอากาศได้แค่ 2 สัปดาห์ เนื่องจากสถานีก็ได้ปิดตัวไป
รายการการ์ตูนสำหรับเด็กรุ่นใหม่ ที่รวบรวมสุดยอดการ์ตูนดัง และ ภาพยนตร์ Life Action ที่ได้รับความนิยมจากแฟนการ์ตูนทุกเพศทุกวัยอย่างมากมาย อาทิเช่น ดราก้อนบอล, วันพีซ, มาสค์ไรเดอร์ไฟว์, ชาแมนคิง, นารูโตะ นินจาจอมคาถา, แชมป์เปี้ยนเจปัง สูตรดังเขย่าโลก, ฟูลเมทัล อัลเคมิสต์, มาสค์ไรเดอร์เบลด, เคโรโระ, มาสค์ไรเดอร์ฮิบิกิ, มาสค์ไรเดอร์คาบูโตะ ฯลฯCyberteam in Akihabara
ศังกราจารย์
อาทิ ศังกระ (, , ; ชื่ออื่น: ศังกระ ภควัตปาทจารย์, อาทิศังกราจารย์, ศังกราจารย์) มีชีวิตอยู่ระหว่าง ค.ศ. 788-820 (พ.ศ. 1331 - 1363) เป็นปราชญ์ชาวอินเดียใต้ของศาสนาฮินดู นับถือกันว่าเป็นองค์อวตารของพระศิวะ ศังกราจารย์เป็นผู้ประพันธ์คัมภีร์ปุราณะและคัมภีร์เวทานตะ อรรถกถาอธิบายลัทธิเวทานตะ และเป็นผู้ตั้งลัทธิอไทวตะเวทานตะ
โรงเรียนวังน้ำเย็นวิทยาคม
โรงเรียนวังน้ำเย็นวิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 862/1 หมู่ 1 ถนนจันทบุรี-สระแก้ว ตำบลวังน้ำเย็น อำเภอวังน้ำเย็น จังหวัดสระแก้ว โทรศัพท์และโทรสาร 037-251429
โรงเรียนวังน้ำเย็นวิทยาคม จัดตั้งขึ้นเพื่อให้การศึกษาแก่บุตรหลานของประชาชนในเขตอำเภอวังน้ำเย็นและใกล้เคียง คณะกรรมการผู้ก่อตั้งโรงเรียนประกอบด้วย นายถาวร ภู่เจริญ (หัวหน้ากิ่ง) นายสมชาย อู่ตะเภา (ศึกษาธิการอำเภอ) ร่วมกับกำนัน ผู้ใหญ่บ้าน และประชาชน จัดหาที่สำหรับสร้างโรงเรียน และได้พิจารณาเห็นว่าที่ดินของโรงเรียนซับคีรี (โรงเรียนชุมชนบ้านวังน้ำเย็นมิตรภาพที่ 179) นั้นว่างอยู่ มีเนื้อที่ 16 ไร่ และได้รับบริจาคจากนายแพง กัทลี และนายสมาน วันเนาว์ รวมที่ดิน 45 ไร่ 2 งาน
ปัจจุบันโรงเรียนวังน้ำเย็นวิทยาคม จัดการศึกษาทั้งระบบมัธยมศึกษาตอนต้นและมัธยมศึกษาตอนปลาย เป็นโรงเรียนแบบสหศึกษา มีอาคารเรียนถาวรจำนวน 4 หลัง อาคารเรียนชั่วคราวกึ่งถาวร 1 หลัง หอสมุด 1 หลัง ห้องน้ำห้องส้วม 5 หลัง หอประชุม 1 หลัง โรงอาหาร 1 หลัง และโรงฝึกงาน 2 หลัง
การ์ตูนคลับแชนเนล
การ์ตูนคลับ แชนเนล () เป็นช่องการ์ตูน 24 ชั่วโมง ที่ผลิตขึ้นโดย บริษัท การ์ตูนคลับ มีเดีย จำกัด (เดิมคือ บริษัท เอฟฟ์ จำกัด) ส่วนใหญ่จะนำการ์ตูน ของทางบริษัท ทีไอจีเอ, เดกซ์ และ ไรท์บียอนด์ เริ่มออกอากาศตั้งแต่ 1 มีนาคม พ.ศ. 2552 ผ่านทางสัญญาณดาวเทียม c-band ความถี่ 3960 V 30000 ผ่านทางสัญญาณดาวเทียม ดีทีวี (DTV) ช่อง 8 ข้อมูลช่อง การ์ตูนคลับแชนแนล จากเว็บ DTV และต่อมา วันที่ 31 ธันวาคม พ.ศ. 2554 ทางการ์ตูนคลับแชนแนล ได้เปลี่ยนความถี่จาก 3960 V 30000 เปลี่ยนเป็น 3585 V 30000 เพื่อหลีกเลี่ยงคลื่นสัญญาณรบกวนจากดาวเทียมรัสเซีย และต่อมา ได้เปลี่ยนเป็น 3880 V 30000 และเปลี่ยนเป็น 4120 H 30000
จากผลสำรวจ Channel Ranking by Type ของ AGB Nielsen Media Research ได้มีการจัดอันดับให้ "การ์ตูนคลับ แชนเนล" เป็นช่องโทรทัศน์ผ่านดาวเทียมและเคเบิลทีวีที่มีผู้ชมสูงที่สุดเป็นระยะเวลา 9 เดือนติดต่อกัน
ศูนย์ศึกษาวัฒนธรรมร่วมสมัย
ศูนย์ศึกษาวัฒนธรรมร่วมสมัย () (ย่อว่า:CCCS) เป็นศูนย์วิจัยที่มหาวิทยาลัยเบอร์มิงแฮม อังกฤษ
ก่อตั้งปี 1964 โดย ริชาร์ด ฮอกการ์ท ซึ่งเป็นผู้อำนวยการคนแรก เพื่อศึกษาสาขาวัฒนธรรมศึกษาซึ่งเป็นสาขาใหม่ในขณะนั้น ศูนย์ปิดตัวลงในปี 2002 ท่ามกลางการประท้วงของอาจารย์ นักศึกษา และศิษย์เก่า
ศูนย์ดังกล่าวนี้เป็นจุดสนใจของสิ่งที่ต่อมารู้จักในชื่อ วัฒนธรรมศึกษาสำนักเบอร์มิงแฮม หรือโดยทั่วไปกว่านั้นในชื่อ "วัฒนธรรมศึกษาสายบริเตน"
นักทฤษฎีสำนักเบอร์มิงแฮม เช่น สจ๊วต ฮอลล์ เน้นถึงความสัมพันธ์ซึ่งกันและกัน ที่ซึ่งตัวบทวัฒนธรรม แม้จะต่อให้เป็นผลิตภัณฑ์ที่ผลิตแบบมวลชนก็ตาม ได้ตั้งคำถามถึงการแบ่งแยกที่ถูกกำหนดขึ้นระหว่าง "ผู้ผลิต" และ "ผู้บริโภค" ซึ่งปรากฏชัดเจนมากในทฤษฎีวัฒนธรรมอย่างทฤษฎีของ เธโอดอร์ อดอร์โน และ สำนักแฟรงค์เฟิร์ต
การบาดเจ็บ
การบาดเจ็บ () เป็นความเสียหายหรืออันตรายต่อหน้าที่หรือโครงสร้างของร่างกาย อันมีสาเหตุจากแรงหรือปัจจัยภายนอกทั้งทางกายภาพหรือเคมี และทั้งโดยเจตนา (เช่นการฆ่าตัวตาย ฆาตกรรม) หรือไม่ได้เจตนา (เช่นอุบัติเหตุ หรือการบาดเจ็บจากกีฬา)
อิ่มอุ่น
"อิ่มอุ่น" เป็นบทเพลงที่แสดงถึงความสัมพันธ์ของแม่ที่มีต่อลูก แต่งโดย ศุ บุญเลี้ยง และเป็นเพลงที่สร้างชื่อเสียงให้กับผู้แต่ง จนมีการขับร้องต่อโดยศิลปินนักร้องในแนวเพลงต่าง ๆ ด้วยรูปแบบต่าง ๆ
ศุ บุญเลี้ยง แต่งเพลง "อิ่มอุ่น" ตามคำขอของ อาจารย์หัวหน้าพยาบาลโรงพยาบาลศิริราช เมื่อปี พ.ศ. 2534 โดยหัวหน้าของพี่สาวของศุ ซึ่งเป็นพยาบาลได้ทำโครงการเลี้ยงลูกด้วยนมแม่ แล้วต้องการให้ศุแต่งเพลงนี้ขึ้น เพราะเห็นว่า ในการให้นมลูก แม่ต้องตระกองกอดแล้วช้อนตัวลูกขึ้นมาจึงไม่ได้ทำให้ "อิ่ม" อย่างเดียว แต่ว่า "อุ่น" ด้วย
เพลงนี้ได้บันทึกเสียงในรูปอัลบั้มเพลงครั้งแรก ในปี พ.ศ. 2537 โดยใช้ชื่อชุด "รับแขก" โดยผู้ร้องคือ ชลลดา เตียวสุวรรณ (กาเหว่า ไทละเมอ, เพลงดาบแม่น้ำร้อยสาย) ต่อมาถูกนำมาทำเวอร์ชันต่าง ๆ ที่เป็นของ ศุ บุญเลี้ยง และในเครือ กะทิ กะลา ไว้ในหลายอัลบั้ม ต่างช่วงเวลากัน อีกทั้งชื่อเพลงยังถูกใช้เป็นชื่อร้านอาหารของ ศุ บุญเลี้ยง เองด้วย
ปัจจุบัน "อิ่มอุ่น" เป็นเพลงที่มีการเผยแพร่ตามท้องที่ต่าง ๆ โดยเฉพาะในช่วงวันแม่แห่งชาติ ทุก ๆ ปี แม้กระทั่งผู้ที่ไม่เคยสัมผัสงานเพลงของศิลปินต้นฉบับ จะได้ยินเพลงนี้จากนักร้องท่านอื่น ๆ ทั้งในแนวสตริง แนวลูกทุ่ง แนวเพื่อชีวิต แนวอินดี้ ที่นำมาขับร้อง ในรูปแบบสตูดิโออัลบั้ม การแสดงสด การประกวดร้องเพลง การโฆษณา ฯลฯ อาทิ ศุ บุญเลี้ยง พงษ์สิทธิ์ คำภีร์ หนู มิเตอร์ สุนารี ราชสีมา มิ้น สวรรยา ในชุด "คิดถึงแม่" (อาร์เอส) กชกร สมบูรณานนท์ ในชุด "ให้แม่ แทนรักจากดวงใจ" (แกรมมี่) สไปซี่ คิดส์ (รถไฟดนตรี) คู่แฝดหญิง เล็ก-ใหญ่ ในชุด "หัวใจ…วี้ดบึ้ม!" เพลงประกอบโฆษณาเอไอเอส ฯลฯ โดยเมื่อได้ฟังจะซาบซึ้งในความรู้สึกที่ได้จากเนื้อเพลง
เนื้อเพลงบรรทัดแรกของเพลง อิ่มอุ่น จะมีความต่างกันเล็กน้อยตามลักษณะการร้องของนักร้องหลายคนที่นำมาร้องต่อ โดย ศุ บุญเลี้ยง เขียนว่า "อุ่นใดใดโลกนี้มิมีเทียบเทียม" แต่ภายหลัง มีนักร้องจำนวนไม่น้อยที่ร้องเป็นคำว่า "ไม่" ซึ่งมีความหมายเหมือนกัน
ตำบลคำหว้า
ตำบลคำหว้า เป็นตำบลในอำเภอตาลสุม จังหวัดอุบลราชธานี อยู่ในการบริหารขององค์การบริหารส่วนตำบลคำหว้าทั้งตำบล ระยะห่างจากอำเภอตาลสุม 6 กิโลเมตร และห่างจากจังหวัดอุบลราชธานี ประมาณ 38 กิโลเมตรตำบลคำหว้า แยกมาจากตำบลนาคาย ตำบลสำโรง และตำบลตาลสุมบางส่วน ราษฎรตำบลคำหว้าส่วนใหญ่มีรากเหง้าเดียวกันกับชาวอุบลโดยทั่วไป โดยเฉพาะประวัติศาสตร์สมัยพระวอพระตา ราษฎรบางส่วนอพยพมาจากบ้านกระบูน เขตอำเภอเมืองอุบล(ปัจจุบันขึ้นกับอำเภอดอนมดแดง)เมื่อประมาณร้อยปีที่ผ่านมาแล้วมาตั้งถิ่นฐานบริเวณบ้านคำหว้า ซึ่งมีความอุดมสมบูรณ์เหมาะแก่การทำมาหากิน
สภาพพื้นที่โดยทั่วไปของตำบลคำหว้าเป็นที่ราบ มีแหล่งน้ำเอื้ออำนวยในการประกอบอาชีพทางการเกษตรและสัตว์เลี้ยงเป็นอย่างมาก
แบ่งสภาพอากาศในตำบลออกเป็น 3 ฤดู คือ
ตำบลคำหว้าแบ่งออกเป็น 6 หมู่บ้าน มีประชากรทั้งหมด 3,684 คน ดังนี้
เทคเคน X สตรีทไฟท์เตอร์
เทคเคน x สตรีทไฟท์เตอร์ (; ) เป็นเกมต่อสู้ข้ามฝั่งที่กำลังอยู่ในช่วงระหว่างการผลิตโดยบริษัทนัมโค โดยเป็นการโคจรมาพบกันระหว่างเทคเคนกับสตรีทไฟท์เตอร์ในเกมเดียวกันที่สร้างจากรายชื่อทั้งสองซีรีส์
เทคเคน x สตรีทไฟท์เตอร์ ได้รับการประกาศการจัดทำในช่วงเดือนกรกฎาคม ค.ศ. 2010 ที่งาน 2010 ซานอิเอโก คอมิก-คอน พร้อมกับเกมชุดสตรีทไฟท์เตอร์ x เทคเคน รูปแบบการเล่นของเทคเคน x สตรีทไฟท์เตอร์จะเป็นระบบเกมต่อสู้สามมิติจากระบบภาพแบบเดียวกันกับเกมเทคเคน ซึ่งเกมดังกล่าวมีความต่างจากเทคเคน x สตรีทไฟท์เตอร์ และสตรีทไฟท์เตอร์ x เทคเคน โดยจะเป็นในรูปของวิธีการเล่นแบบเกมสองมิติและเชื่อมรูปแบบภาพในสไตล์ของสตรีทไฟท์เตอร์ IV โดยชื่อของเกมชุดนี้อาจมีการเปลี่ยนแปลงเมื่อจัดจำหน่ายในปีค.ศ. 2012 ในระบบเอกซ์บอกซ์ 360 และเพลย์สเตชัน 3
เกมต่อสู้ข้ามฝั่งของนัมโค ยังคงอยู่ในระยะแรกของการพัฒนา ซึ่งยังไม่มีภาพหรือวิดีโอจัดแสดงในงาน 2010 ซานอิเอโก คอมิก-คอน
นี่ไม่ใช่ครั้งแรกที่ทางนัมโคกับแคปคอมได้ผลิตเกมร่วมกัน เนื่องจากพวกเขาเคยสร้างเกมต่อสู้ข้ามฝั่งที่จัดจำหน่ายในญี่ปุ่นมาแล้วครั้งหนึ่งในปีค.ศ. 2005 สำหรับระบบเพลย์สเตชัน 2 ซึ่งมีชื่อว่า นัมโค x แคปคอม อย่างไรก็ตาม ในเกมนี้ได้ประกอบด้วยตัวละครที่นอกเหนือจากที่มีอยู่ในซีรีส์ของสตรีทไฟท์เตอร์เช่นดียวกับซีรีส์ของเทคเคน และใช้ตัวละครที่หลากหลายจากแคปคอมและนัมโคแทน โดยนัมโค x แคปคอมเป็นโรลเพลย์อิงเกม ในขณะที่เทคเคน x สตรีทไฟท์เตอร์ กับ สตรีทไฟท์เตอร์ x เทคเคน เป็นเกมต่อสู้ที่ผลิตโดยนัมโคและแคปคอม
คาสุฮิโร่ ฮาราดะ ได้เปิดเผยแนวคิดของเกมดังกล่าวในงานเกมส์คอม 2010 เช่นภาพต้นแบบของริว โดยให้สวมชุดแบบพอล ฟีนิกซ์ ซึ่งเขาได้กล่าวว่าทีมงานยังคงดำเนินการพัฒนาด้านรายละเอียดรวมทั้งการจัดแสงให้สมบูรณ์ยิ่งขึ้น
วันเยาวชนสากล
วันเยาวชนสากล () เป็นวันเพื่อสร้างความตระหนักที่กำหนดโดยสหประชาชาติ
วันเยาวชนสากลครั้งแรกมีขึ้นในวันที่ 12 สิงหาคม 2000
เช่นเดียวกับวันเพื่อสร้างความตระหนักทางการเมืองอื่น ๆ เช่น วันคุ้มครองโลก (เอิร์ธเดย์) จุดประสงค์ของวันดังกล่าวคือเพื่อเรียกความสนใจในประเด็นกฎหมายและวัฒนธรรม ที่เกี่ยวกับกลุ่มประชากรที่กำลังตกอยู่ในอันตราย
วันเยาวชนสากลคือวันที่ 12 สิงหาคม ของทุกปี กำหนดโดยสหประชาชาติในปี 1999 โดยมติ 54/120 .
การจัดการเวชสารสนเทศ
การจัดการเวชสารสนเทศ () หมายถึง การจัดการข้อมูลเวชสถิติโดยการวิเคราะห์เพื่อให้ได้มาซึ่งข้อมูลที่ใช้ประกอบการตัดสินใจในเชิงนโยบายและงานวิชาการอื่น ๆ หรือการจัดการระบบเวชระเบียนเพื่อจัดการข้อมูลในการให้บริการผู้ป่วยทั้งที่เป็นผู้ป่วยนอกและผู้ป่วยในของสถานบริการทางการแพทย์และสาธารณสุข หมายรวมถึงการดำเนินการในการบริหารจัดการเทคโนโลยีที่นำมาใช้เกี่ยวกับข้อมูลข่าวสารสมัยใหม่เพื่อการพัฒนาการให้บริการทางการแพทย์และสาธารณสุขด้วย
ปีบ
ปีบ หรือ กาสะลอง ในภาษาไทยถิ่นเหนือ () เป็นไม้ยืนต้นสูงประมาณ 15 เมตร มีดอกรูปแตรสีขาวหอมอ่อน ๆ นิยมปลูกเป็นไม้ประดับ
ปีบยังมีชื่อพื้นเมืองอื่นอีกคือ เต็กตองโพ่ (กะเหรี่ยง กาญจนบุรี)
ปีบเป็นไม้ยืนต้นขนาดกลางถึงขนาดใหญ่มีความสูงประมาณ 10-20 เมตร ผลัดใบ เรือนยอดเป็นพุ่มทรงกระบอก กิ่งก้านมักจะย้อยลง เปลือกสีน้ำตาลแตกเป็นร่องลึกตามยาวลำต้นอย่างไม่เป็นระเบียบ ใบประกอบแบบขนนก 2-3 ชั้น เรียงเวียน ช่อแขนงด้านข้างมี 3-5 คู่ ปลายคี่ เรียงตรงข้าม ใบย่อยแขนงละ 2-4 คู่ เรียงตรงข้าม ใบรูปไข่หรือรูปไข่แกมใบหอก กว้าง 2-3 ซม. ยาว 4-8 ซม. ปลายแหลม โคนใบมน ขอบใบหยักมนหรือเว้าเป็นคลื่นเล็กน้อย
ดอกมีสีขาวหรือชมพู มีกลิ่นหอม ออกเป็นช่อแบบช่อกระจุกซ้อนตามปลายกิ่ง ช่อดอกขนาดใหญ่ ยาว 10-35 ซม. มีขน กลีบเลี้ยงมีขนาดเล็ก โคนติดกันเป็นรูปถ้วย ปลายแยก 5 แฉก ปลายมนกว้างม้วนลง เป็นหลอดยาวปลาย 4 แฉก มี 1 กลีบที่ปลายเป็น 2 แฉก ดอกบานเต็มที่กว้าง 3.5-4 ซม. ผลแห้งแตก เป็นฝักแบนและตรง สีน้ำตาล หัวท้ายแหลม กว้าง 1.5-2.3 ซม. ยาว 25-30 ซม. เมล็ดแบนมีปีกบาง
ดอกตากแห้งนำมาม้วนเป็นบุหรี่สูบ รักษาริดสีดวงจมูก และมีสาร hispidulin มีฤทธิ์ในการขยายหลอดลมรักษาอาการหอบหืด สารสกัดจากใบที่สกัดด้วยเอทานอลสามารถยับยั้งการเจริญของคะน้าได้
ซู (ไดโนเสาร์)
"ซู" เป็นชื่อเล่นที่ใช้เรียก FMNH PR 2081 ซึ่งเป็นตัวอย่างไทรันโนซอรัสที่มีขนาดใหญ่ที่สุด สมบูรณ์ที่สุดและถูกเก็บรักษาไว้ดีที่สุดเท่าที่เคยค้นพบมา ตัวอย่างดังกล่าวถูกค้นพบในฤดูร้อน ค.ศ. 1990 โดย ซู เฮนดริกสัน () นักบรรพชีวินวิทยา และได้ตั้งชื่อตามเธอ มีอายุระหว่าง 67-65.5 ล้านปี หลังข้อพิพาทเกี่ยวกับกรรมสิทธิ์ ฟอสซิลดังกล่าวมีการประมูลในเดือนตุลาคม ค.ศ. 1997 และขายได้เป็นจำนวนเงิน 7.6 ล้านดอลล่าร์สหรัฐ ซึ่งเป็นราคาที่สูงที่สุดในการซื้อตัวอย่างไดโนเสาร์เท่าที่เคยมีมา ปัจจุบัน เป็นวัตถุถาวรในพิพิธภัณฑ์ประวัติศาสตร์ธรรมชาติ ในเมืองชิคาโก รัฐอิลลินอยส์ ประเทศสหรัฐอเมริกา
ไฟป่าในรัสเซีย พ.ศ. 2553
ไฟป่าในรัสเซีย พ.ศ. 2553 เป็นไฟป่าที่เกิดขึ้นนับหลายร้อยแห่งซึ่งเกิดขึ้นในประเทศรัสเซีย โดยเฉพาะอย่างยิ่งส่วนที่ตั้งอยู่ในทวีปยุโรป นับตั้งแต่ปลายเดือนกรกฎาคม พ.ศ. 2553 จนถึงราวต้นเดือนกันยายน เนื่องจากอุณหภูมิที่สูงที่สุดเท่าที่เคยบันทึกมาในประวัติศาสตร์รัสเซีย และความแห้งแล้งในภูมิภาค ประธานาธิบดีดมีตรี เมดเวเดฟ ได้ประกาศสถานการณ์ฉุกเฉินใน 7 ภาคเนื่องจากไฟป่า และอีก 28 ภาคอยู่ในสถานการณ์ฉุกเฉินเนื่องจากพืชไม่สามารถปลูกขึ้นได้ในฤดูแล้ง มีการประมาณผู้เสียชีวิตต่ำสุดที่ 53 คน แต่จำนวนที่แท้จริงอาจสูงถึง 8,000 คน
จากการระบุของอันเดรย์ เซลซอฟกี เจ้าหน้าที่ด้านสาธารณสุขของรัสเซีย จำนวนการเสียชีวิตในกรุงมอสโกอยู่ที่เฉลี่ย 700 คนต่อวัน คิดเป็นราวสองเท่าของตัวเลขเฉลี่ย ท่ามกลางความร้อนของคลื่นความร้อนและหมอกควันพิษจากไฟป่า เขาแถลงว่าความร้อนอย่างที่ไม่เคยปรากฏมาก่อนและหมอกควันซึ่งทำให้หายใจไม่ออกที่ทำให้อัตราการเสียชีวิตเพิ่มสูงขึ้นเมื่อเทียบกับช่วงเวลาเดียวกันเมื่อปีก่อน และเสริมว่าโรงเก็บศพของเมืองแทบจะรับจำนวนศพมากกว่า 1,300 ศพไม่ไหว คลื่นความร้อนเป็นสิ่งที่ไม่เคยปรากฏในรัสเซียมาเป็นเวลานานกว่า 1,000 ปีมาแล้ว และอาจทำให้มีผู้เสียชีวิตแล้วมากถึง 15,000 คน
ไฟป่าได้ส่งผลกระทบต่อพื้นที่ซึ่งปนเปื้อนจากอุบัติภัยเชอร์โนบิล โดยเฉพาะอย่างยิ่ง โดยรอบแคว้นบรีอันสค์และพื้นที่ชายแดนที่ติดต่อกับเบลารุสและยูเครน เนื่องจากไฟป่า อนุภาคของพื้นดินและพืชซึ่งได้รับการปนเปื้อนกัมมันตรังสีอาจปลดปล่อยกัมมันตรังสีขึ้นสู่อากาศและแพร่ขยายกว้างขึ้นไปอีก รัฐบาลรัสเซียระบุว่าไม่มีระดับกัมมันตรังสีที่เพิ่มขึ้นอย่างเห็นได้ชัด ไม่ขณะที่กลุ่มกรีนพีซกล่าวโทษรัฐบาลในการปฏิเสธดังกล่าว
แวลแลก
แวลแลก () เป็นปิศาจที่เอ่ยถึงในหนังสือคุณไสยแบบโกเอเชียเรื่อง "Key of Solomon" ซึ่งบางฉบับเขียนชื่อปิศาจนี้ว่า "'Ualac" หรือ "Valak" และฉบับของ Thomas Rudd เขียนว่า "Valu" รวมถึงหนังสือของ Johann Weyer เรื่อง "Pseudomonarchia Daemonum" ซึ่งเขียนชื่อปิศาจว่า "Volac" และหนังสือเรื่อง "Liber Officium Spirituum" ซึ่งเขียนว่า "Coolor" หรือ "Doolas" ตลอดจนเรื่อง "Munich Manual of Demonic Magic" ที่ออกนามปิศาจว่า "Volach" เอกสารเหล่านี้ระบุว่า ปิศาจดังกล่าวเป็นเด็กชายมีปีกเหมือนเทวดา มีพาหนะคือมังกรสองหัว มีอำนาจค้นหาขุมทรัพย์
โคลนถล่มในมณฑลกานซู่ พ.ศ. 2553
โคลนถล่มในมณฑลกานซู่ พ.ศ. 2553 เป็นเหตุการณ์โคลนถล่มในเขตปกครองตนเองกานหนานทิเบต ซึ่งเกิดขึ้นเมื่อราวเที่ยงคืน (UTC+8) ของวันที่ 8 สิงหาคม พ.ศ. 2553 เหตุการณ์ดังกล่าวเกิดจากฝนตกหนักและอุทกภัยในมณฑลกานซู่ ประเทศจีน ตามข้อมูลของสำนักข่าวซีเอ็นเอ็น เหตการณ์โคลนถล่มทำให้มีผู้เสียชีวิตมากกว่า 1,117 เมื่อวันที่ 11 สิงหาคม พ.ศ. 2553 ในขณะที่มีผู้สูญหายอีกกว่า 627 คน โดยที่ 1,243 คนได้รับการช่วยเหลือแล้ว
ทางคณะรัฐบาลจีนตัดสินใจให้วันที่ 15 สิงหาคม พ.ศ. 2553 ลดธงครึ่งเสาในสถานทูตในประเทศและต่างประเทศและสถานกงสุล และหยุดงานบันเทิงสาธารณะเพื่อเป็นการไว้อาลัย
มูรมูร
ในปิศาจวิทยา มูรมูร () เป็นดยุกหรือเอิร์ลแห่งนรกผู้มีอสูรใต้บังคับบัญชา 30 กองและเป็นปิศาจตนที่ 54 ในบท "อาร์สโกเอเทีย" จากหนังสือกุญแจย่อยของโซโลมอน ชื่ออื่นๆของมูรมูรก็คือ มูรมุส () และ มูรมุกซ์ ()
มูรมูรจะสอนปรัชญาและสามารถเรียกวิญญาณของคนที่ตายไปแล้วให้ปรากฏต่อผู้อัญเชิญเพื่อถามคำถามต่างๆได้ตามต้องการ มูรมูรจะปรากฏตัวเป็นทหารผู้มีกริฟฟอนหรือแร้งเป็นพาหนะ ก่อนมูรมูรปรากฏตัวนั้นจะมีทูตเป่าแตรทรัมเป็ตนำมาด้วยสองตน
ชื่อมูรมูรนั้นมาจากภาษาละติน หมายถึงเสียงกระซิบ เสียงพึมพำ หรือ เสียงแตร
เวลามาตรฐานจีน
เวลามาตรฐานจีน หรือ เวลาปักกิ่ง เป็นเขตเวลาซึ่งใช้ในจีนแผ่นดินใหญ่ โดยเร็วกว่าเวลาสากลเชิงพิกัดอยู่ 8 ชั่วโมง (UTC+8) ในขณะที่ประเทศอื่นในเอเชียตะวันออก รวมไปถึงมาเลเซียและฟิลิปปินส์ ได้ใช้เขตเวลาเดียวกันนี้ เพียงแต่ใช้ชื่อเรียกแตกต่างกันเท่านั้น
ประเทศจีนเคยใช้เวลาออมแสงระหว่างปี ค.ศ. 1986-1991 แต่ปัจจุบันได้ถูกยกเลิกแล้ว
ถึงแม้ว่าเขตเวลาอย่างเป็นทางการของจีนจะเป็นเวลาปักกิ่งเพียงอย่างเดียว รัฐสภาประชาชนแห่งเขตปกครองตนเองซินเจียงอุยกูร์ เนื่องจากที่ตั้งทางภูมิศาสตร์อยู่ทางตะวันตกสุดของประเทศ จึงได้ประกาศเขตเวลาอุรุมชี (UTC+6) ช้ากว่าเวลาปักกิ่งไปสองชั่วโมง และถึงแม้ว่าจะไม่ได้รับการรับรองอย่างเป็นทางการ แต่พลเมืองในท้องถิ่นก็ใช้กันอย่างกว้างขวาง
โอซูร์ดาโตนัมมูราโต
โอซูร์ดาโตนัมมูราโต (; ; แปลว่า "The Soldier in Love") บางครั้งเรียกสั้นๆ ว่า โอซูร์ดาโต () เป็นเพลงที่แต่งโดยเอนริโก แคนนิโอ (1874 - 1949) แต่งคำร้องภาษานาโปลีโดยอานีเอลโล กาลีฟาโน (1870 - 1919) ชาวเนเปิลส์ เมื่อ ค.ศ. 1915 เนื้อร้องบรรยายถึงความโศกเศร้าของทหารอิตาลีที่ต้องจากคนรัก ไปอยู่ท่ามกลางสนามรบ ในช่วงสงครามโลกครั้งที่หนึ่ง
เพลงนี้เป็นเพลงภาษานาโปลีเพลงหนึ่งที่มีชื่อเสียงที่สุด และได้ถูกนำมาร้องใหม่หลายครั้ง ฉบับหนึ่งที่มีชื่อเสียง คือฉบับที่ขับร้องโดยอันนา มัญญานี (1908 – 1973) นักแสดงชาวอิตาลีในภาพยนตร์โทรทัศน์ปี ค.ศ. 1970 เรื่อง "La sciantosa" เนื้อหาเกี่ยวกับนักร้องหญิงสูงวัยที่เข้าไปในค่ายทหารเพื่อขับร้องเพลงให้กำลังใจทหารบาดเจ็บจากการสู้รบ และร้องเพลงโอซูร์ดาโตนี้ด้วยความรู้สึกสะเทือนใจ , ฉบับที่ขับร้องโดยมัสซีโม รานีเอรี , อันเดรอา โบเชลลี, ลูชาโน ปาวารอตตี และเดอะคอรร์ส
เพลงนี้ยังถูกนำไปใช้เป็นเพลงเชียร์กีฬาแบบไม่เป็นทางการของสโมสรฟุตบอลนาโปลี และถูกนำมาสร้างเป็นภาพยนตร์ในชื่อเดียวกับชื่อเพลง คือ "'O surdato 'nnammurato" ในปี ค.ศ. 1983
เครือดุสิตธานี
บริษัท ดุสิตธานี จำกัด (มหาชน) (Dusit Thani Public Company Limited ; Symbol : DTC) หรือ เครือดุสิตธานี (Dusit Thani Group) เป็นเครือข่ายที่ให้บริการที่พักอาศัยประเภทโรงแรม และรีสอร์ท ตามจังหวัดและเมืองท่องเที่ยวต่างๆในประเทศไทย และต่างประเทศ และยังเป็น 1 ใน 5 บริษัทจดทะเบียนในตลาดหลักทรัพย์แห่งประเทศไทย ที่จดทะเบียนเข้ามตั้งแต่วันแรกที่ตลาดหลักทรัพย์แห่งประเทศไทยเปิดทำการ และยังคงมีการซื้อขายอยู่ในปัจจุบัน
อภินิหารตำนานแห่งนาร์เนีย ตอน ผจญภัยโพ้นทะเล
อภินิหารตำนานแห่งนาร์เนีย ตอน ผจญภัยโพ้นทะเล () ภาพยนตร์ในชุดของ ตำนานแห่งนาร์เนีย จากหนังสือเรื่อง ผจญภัยโพ้นทะเล
เอ็ดมันด์ และลูซี่ พรีเวนซี่ พร้อมกับยูซตาสลูกพี่ลูกน้องของพวกเขาถูกดูดกลืนเข้าไปยังภาพวาด ถูกส่งกลับไปยังนาร์เนียและเรือดอว์น เทรดเดอร์อันงดงาม พวกเขาร่วมมือกับกษัตริย์แคสเปี้ยนและหนูนักรบผู้มีนามว่ารีพิชีป เพื่อภารกิจที่กุมชะตาแห่งนาร์เนียเอาไว้ เหล่านักเดินทางผู้กล้าผ่านพ้นสิ่งล่อตาล่อใจอันยิ่งใหญ่ เมื่อพวกเขาเดินทางไปยังเกาะลึกลับต่างๆ มีการเผชิญหน้าอย่างเอาเป็นเอาตายกับสิ่งมีชีวิตแห่งเวทมนตร์ และเหล่าศัตรูผู้ชั่วร้าย รวมไปถึงการกลับมารวมตัวกับเพื่อนและผู้คุ้มกันของพวกเขาอย่าง “ราชสีห์ผู้ยิ่งใหญ่” อัสลาน
อิซูมิซาโนะ
อิซูมิซาโนะ () เป็นเมืองในจังหวัดโอซากะ ประเทศญี่ปุ่น ตั้งอยู่ทางทิศใต้ของจังหวัด มีขนาดพื้นที่ทั้งสิ้น 55.03 ตารางกิโลเมตร ในปี พ.ศ. 2553 มีประชากร 100,022 คน เป็นที่ตั้งของท่าอากาศยานนานาชาติคันไซ
อามีร์ มูฮัมมัด
อามีร์ มูฮัมมัด () เป็นนักเขียนและนักสร้างภาพยนตร์อิสระ อาศัยในกัวลาลัมเปอร์ ประเทศมาเลเซีย
เขาเกิดวันที่ 5 ธันวาคม 1972 ที่กัวลาลัมเปอร์ และศึกษาที่มหาวิทยาลัยอีสต์แองเกลีย สหราชอาณาจักร
เขาเขียนให้กับสื่อสิ่งพิมพ์มาเลเซียตั้งแต่อายุ 14 ปี ที่โดดเด่นคือหนังสือพิมพ์นิวเสตรทไทมส์
ในปี 2000 เขาเขียนบทและกำกับสารคดี DV เรื่องแรกของมาเลเซีย งานของเขาจำนวนหนึ่งถูกฉายในเทศกาลภาพยนตร์นานาชาติ เช่น เทศกาลภาพยนตร์ซันแดนซ์ และ เทศกาลภาพยนตร์นานาชาติเบอร์ลิน
ภาพยนตร์สองเรื่องของเขา Apa Khabar Orang Kampung และ "The Last Communist" ถูกแบนในมาเลเซีย
งานย้อนหลังของเขาทั้งหมดถูกฉายที่เทศกาลภาพยนตร์ Pesaro Film Festival ในปี 2008 ที่อิตาลี Italy
เขาเป็นหุ้นส่วนที่ Da Huang Pictures
อามีร์เริ่มตีพิมพ์หนังสือที่ไม่ใช่เรื่องแต่งในปี 2007 กับบริษัทของเขา Matahari Books 
และหยุดพักจากการสร้างภาพยนตร์.
ภาพยนตร์:
ภาพยนตร์สั้น:
อัมโน
อัมโน ( หรือ ; ) เป็นพรรคการเมืองที่ใหญ่ที่สุดในประเทศมาเลเซีย เป็นสมาชิกก่อตั้งของพรรคแนวร่วม Barisan Nasional หรือบีเอ็น ซึ่งมีอำนาจครอบงำการเมืองมาเลเซียตั้งแต่ได้รับเอกราช
อัมโนเน้นการปกป้องวัฒนธรรมมาเลเซีย คุณค่าอิสลาม และนโยบายที่เอื้อกับธุรกิจ
อัมโนมองตัวเองเป็นชาตินิยมมลายู อิสลามนิยม และอนุรักษนิยม เป็นตัวแทนของชาวมลายูในมาเลเซีย
แม้ภูมิบุตรอื่น ๆ จะเข้าร่วมพรรคได้ก็ตาม การปกป้องสิทธิของชาวมลายูโดยอัมโนบางครั้งถูกมองว่าต้องแลกมาด้วยสิทธิของกลุ่มที่ไม่ใช่มลายู
กรมอุตสาหกรรมพื้นฐานและการเหมืองแร่
กรมอุตสาหกรรมพื้นฐานและการเหมืองแร่ (กพร.) (Department of Primary Industries and Mines - DPIM) เป็นส่วนราชการระดับกรม สังกัดกระทรวงอุตสาหกรรม
กรมอุตสาหกรรมพื้นฐานและการเหมืองแร่ แต่เดิมเป็นหน่วยงานในสังกัดกระทรวงเกษตราธิการ ก่อตั้งขึ้นในสมัยรัชกาลที่ 5 ในชื่อว่า "กรมราชโลหกิจและภูมิวิทยา" เมื่อวันที่ 1 มกราคม พ.ศ. 2434 ทำหน้าที่ดูแลการทำเหมืองแร่ การออกใบอนุญาคเกี่ยวกับการตรวจหาแร่และทำเหมืองตลอดทั่วราชอาณาจักร
ต่อมาได้มีการเปลี่ยนแปลงชื่อกรมอีกหลายครั้ง จนกระทั่งในปี พ.ศ. 2485 จึงได้มีการจัดตั้งกระทรวงอุตสาหกรรม และโอนกิจการของกรมราชโลหกิจและภูมิวิทยา เข้ามาสังกัดในชื่อว่า "กรมโลหกิจ" ในปี พ.ศ. 2506 ได้โอนมาสังกัดกระทรวงพัฒนาการแห่งชาติ ในชื่อ"กรมทรัพยากรธรณี" และโอนมาสังกัดกระทรวงอุตสาหกรรมอีกครั้งในปี พ.ศ. 2516 จนถึงการปฏิรูประบบราชการ พ.ศ. 2545 เมื่อวันที่ 3 ตุลาคม พ.ศ. 2545 ได้แยกตัวออกมาตั้งเป็นกรมอุตสาหกรรมพื้นฐานและการเหมืองแร่ สังกัดกระทรวงอุตสาหกรรม ซึ่งคนทั่วไปจะเรียกชื่อกรมอุตสาหกรรมพื้นฐานและการเหมืองแร่สั้นๆ ว่า "กรมเหมืองแร่"
คณะศิลปประยุกต์และการออกแบบ สาขาสถาปัตยกรรมศาสตร์ มหาวิทยาลัยอุบลราชธานี
คณะศิลปประยุกต์และการออกแบบ มหาวิทยาลัยอุบลราชธานี จัดการเรียนการสอนทั้งระดับปริญญาตรี ปริญญาโท และปริญญาเอก
ปัจจุบัน คณะศิลปประยุกต์และการออกแบบ มหาวิทยาลัยอุบลราชธานี เปิดทำการเรียนการสอนในสาขาวิชา ดังต่อไปนี้
ฮัน ซึง-ย็อน
ฮัน ซึง-ย็อน (; ) หรือชื่อในการแสดงว่า ซึงย็อน (Seungyeon) เกิดวันที่ 24 กรกฎาคม ค.ศ. 1988 ที่โซล เป็นนักร้องชาวเกาหลีใต้ ซึ่งเป็นสมาชิกวงคารา โดยค่าย DSP เอนเตอร์เทนเมนท์
ฮัน ซึง-ย็อน เกิดวันที่ 24 กรกฎาคม ค.ศ. 1988 ในโซล ประเทศเกาหลีใต้ เธอเดินทางออกจากเกาหลีเพื่อไปศึกษาต่อที่โรงเรียน Tenafly High School ในสหรัฐอเมริกา อย่างไรก็ตาม เธอได้ออกจากโรงเรียนไฮสคูลกลางคันเพื่อประกอบอาชีพเป็นนักร้อง ภายหลังจากการกลับมายังเกาหลี เธอได้รับบทเป็นนักร้องครั้งแรกเมื่อวันที่ 29 มีนาคม ค.ศ. 2007 ในฐานะสมาชิกวงคาราพร้อมกันกับปาร์ค กยูริ, จอง นิโคล และคิม ซองฮี
เธอสอบผ่านการทดสอบคุณสมบัติจากสถาบันไฮสคูลซึ่งมีชื่อว่า College Scholastic Ability Test และได้รับการศึกษาต่อที่มหาวิทยาลัยคยองฮี คณะศิลปะภาพยนตร์และการละคร
"ดูบทความที่ คารา"
พายุ (แก้ความกำกวม)
พายุ อาจหมายถึง
กลอเรีย มาคาปากัล-อาร์โรโย
กลอเรีย มาคาปากัล-อาร์โรโย () (5 เมษายน ค.ศ. 1947 - ปัจจุบัน) เป็นนักการเมืองฟิลิปปินส์ ที่เคยดำรงตำแหน่งประธานาธิบดีคนที่ 14 ของประเทศฟิลิปปินส์ระหว่าง ค.ศ. 2001 - ค.ศ. 2010 และรองประธานาธิบดีคนที่ 12 ระหว่าง ค.ศ. 1998 ถึง ค.ศ. 2001
กลอเรีย มาคาปากัล-อาร์โรโย ถูกจับกุมขณะพักรักษาตัวที่โรงพยาบาลในข้อหาทุจริตเลือกตั้ง โดยคำสั่งของประธานาธิบดี เบนิกโน "นอยนอย" อาคิโน
เรนาโต คอนสตันติโน
เรนาโต คอนสตันติโน (Renato Constantino) (10 มี.ค. 1919 - 15 ก.ย. 1999) เป็นนักประวัติศาสตร์ชาวฟิลิปปินส์ที่มีอิทธิพล เขาเป็นที่รู้จักในฐานะนักประวัติศาสตร์ฝ่ายซ้ายของฟิลิปปินส์ เขาเป็นพ่อบุญธรรมของนักวิจารณ์การเมือง Randy David
อูเทนะ พลิกฟ้าตามหารัก
อูเทนะ พลิกฟ้าตามหารัก (; ) เป็นผลงานของอาจารย์ไซโต้ จิโฮ นักวาดการ์ตูนผู้หญิงที่มีชื่อเสียงในญี่ปุ่น พิมพ์ลงในนิตยสาร Ciao ครั้งแรกเมื่อปี พ.ศ. 2539
เทนโจ อูเธน่า ตอนเป็นเด็กเคยตกหลุมรักชายหนุ่มคนหนึ่ง อูเธน่าใฝ่ฝันถึงคนที่เธอเรียกว่า "เจ้าชาย" เรื่อยมาจนปัจจุบัน และตั้งใจว่าตัวเองก็จะเป็นเจ้าชายที่งามสง่าให้ได้เช่นกัน เธอเฝ้าตามหาเจ้าชาย และได้เบาะแสที่จะเจอเจ้าชายจากแหวนที่มีตรารูปกุหลาบที่เขาทิ้งไว้ เธอจึงได้เข้าเรียนที่โรงเรียนโอโทริ เมื่อไปที่โรงเรียน อูเธน่าก็ได้เจอสาวผิวเข้มที่ชื่อแอนธี่ ฮิเมมิยะ ซึ่งเป็นเจ้าสาวกุหลาบที่เหล่ากรรมการนักเรียนแย่งชิงโดยการดวลดาบกัน ใครชนะก็จะได้ตัวเจ้าสาวกุหลาบไปเป็นคู่หมั้น โดยที่เจ้าสาวกุหลาบจะเชื่อฟังคู่หมั้นสุดใจแม้จะถูกทารุณ อูเธน่าเกิดสงสาร จึงประลองเพื่อชิงเจ้าสาวกุหลาบมา
การบุกครองอิตาลีของฝ่ายสัมพันธมิตร
การรุกรานอิตาลีของฝ่ายสัมพันธมิตร () เป็นการปฏิบัติการยกพลขึ้นบกเพื่อรุกเข้าสู่อิตาลีบนแผ่นดินใหญ่โดยฝ่ายสัมพันธมิตรในสงครามโลกครั้งที่ 2 เมื่อวันที่ 3 กันยายน ค.ศ. 1943 ภายใต้การบัญชาการของนายพลแฮโรลด์ อเล็กซานเดอร์ แห่งหมู่กองทัพที่ 15 (ร่วมด้วยนายพลมาร์ค เวย์น คลาร์ก แห่งกองทัพที่ 5 ของสหรัฐอเมริกา และนายพลเบอร์นาร์ด มอนต์โกเมอรี แห่งกองทัพที่ 8 ของบริเตน) แผนการรุกดังกล่าวได้เริ่มขึ้นหลังจากฝ่ายพันธมิตรประสบความสำเร็จในการยึดเกาะซิซิลีจากฝ่ายอิตาลีระหว่างการทัพอิตาลี กำลังหลักที่ใช้ในการรุกครั้งนี้ได้ยกพลขึ้นบกที่ชายฝั่งอิตาลีด้านตะวันตกที่เมืองซาแลร์โนภายใต้ชื่อ "ปฏิบัติการหิมะถล่ม" ("Operation Avalanche") ขณะเดียวกันยึงมีปฏิบัติการสนับสนุนอีก 2 ชุดดำเนินไปพร้อมกันที่เมืองคาลาบรีอา (ในชื่อ "ปฏิบัติการเบย์ทาวน์") และเมืองตารันโต (ในชื่อ "ปฏิบัติการสแลปสติ๊ก")
ทูซอน
ทูซอน () เป็นเมืองตั้งอยู่ทางใต้ของรัฐแอริโซนา ประเทศสหรัฐอเมริกา ห่างจากเมืองฟินิกซ์ทางทิศทะวันออกเฉียงใต้ 188 กิโลเมตร และห่างจากชายแดนสหรัฐอเมริกา-เม็กซิโก 98 กิโลเมตร ในปี พ.ศ. 2551 มีจำนวนประชากรทั้งสิ้น 541,811 คน
ลองบีช (รัฐแคลิฟอร์เนีย)
ลองบีช (อังกฤษ : Long Beach) เป็นเมืองตั้งอยู่ทางทิศใต้ของรัฐแคลิฟอร์เนีย บนชายฝั่งมหาสมุทรแปซิฟิก ในเขตลอสแอนเจลิสเคาน์ตี้ ตั้งอยู่ทางทิศใต้ของเมืองลอสแอนเจลิส 32 กิโลเมตร ในปี 2552 มีจำนวนประชากรประมาณ 492,682 คน
ท่าเรือลองบีช เป็นหนึ่งในท่าเรือที่ใหญ่ที่สุดในโลก อุตสาหกรรมที่สำคัญของเมือง คือ อุตสาหกรรมน้ำมันซึ่งพบมากทั้งบนบกและในน้ำ อากาศยาน และชิ้นส่วนรถยนต์
ร็อบ ชไนเดอร์
โรเบิร์ต ไมเคิล "ร็อบ" ชไนเดอร์ () เกิดเมื่อวันที่ 31 ตุลาคม ค.ศ. 1963 เป็นนักแสดง ดาราตลก นักเขียนบทและผู้กำกับ ชาวอเมริกัน เป็นผู้บุกเบิกสเก็ตช์คอเมดี้ทางช่องเอ็นบีซี ที่ชื่อรายการ "Saturday Night Live" ชไนเดอร์ยังมีผลงานแสดงภาพยนตร์ รับบทในหนังตลกอย่างเรื่อง "", "The Hot Chick", และ "Grown Ups"
พระหริหระ
พระหริหระ (, ) เป็นอวตารของพระวิษณุ (หริ) และพระศิวะ (หระ) นิยมนับถือกันเป็นอย่างมากในสมัยโจฬะและพระเจ้าสุริยวรมันที่ 2
โทคิโอโฮเทล
โทคิโอโฮเทล () เป็นวงป็อปร็อกจากเยอรมนี ก่อตั้งที่เมืองมักเดบูร์ก ตั้งแต่ปี ค.ศ. 2001 โดยนักร้องนำ บิล เคาลิทซ์, มือกีตาร์ ทอม เคาลิทซ์, มือกลอง กุสตัฟ ชเลเฟอร์ และมือเบส เกออร์จ ลิสทิง ทั้ง 4 มีซิงเกิลอันดับ 1 อยู่ 4 ซิงเกิล มีอัลบั้มอันดับ 1 อยู่ 3 อัลบั้มในเยอรมนี มียอดขายซีดีและดีวีดี 5 ล้านชุด
หลังจากที่พวกเขาบันทึกเสียงเดโม่ซีดีที่ไม่ได้ออกจำหน่ายในนาม "Devilish" สัญญากับโซนีบีเอ็มจีเยอรมนีที่หมดไป พวกเขาก็ออกอัลบั้มภาษาเยอรมันชุดแรกในชื่อ "Schrei" ในฐานะวงที่ชื่อ โทคิโอโฮเทล กับค่ายยูนิเวอร์แซลเยอรมัน ในปี 2005 อัลบั้มชุด "Schrei" ขายได้มากกว่าครึ่งล้านชุดทั่วโลก และมีซิงเกิลติดท็อป 5 อยู่ 4 ซิงเกิลทั้งในเยอรมนีและออสเตรีย ในปี 2007 วงออกอัลบั้มภาษาเยอรมันชุดที่ 2 ที่ชื่อ "Zimmer 483" และออกอัลบั้มภาษาอังกฤษชุดแรก "Scream" ที่มียอดขายรวมมากกว่า 1 ล้านชุดทั่วโลกและยังทำให้พวกเขาได้รับรางวัลเอ็มทีวียุโรปมิวสิกอวอร์ดส สาขาศิลปินหน้าใหม่นานาชาติยอดเยี่ยม ในเดือนกันยายน 2008 พวกเขายังได้รับรางวัลเอ็มทีวีวิดีโอมิวสิกอวอร์ดสที่สหรัฐอเมริกาเป็นครั้งแรกในสาขา ศิลปินหน้าใหม่ยอดเยี่ยม ต่อมาเดือนตุลาคม 2008 พวกเขาได้รับ 4 รางวัลจาก Los Premios รวมถึงในสาขาศิลปินหน้าใหม่นานาชาติยอดเยี่ยมและเพลงแห่งปี งานจัดขึ้นที่เม็กซิโก พวกเขายังได้รับรางวัลเฮดไลเนอร์ในงานเอ็มทีวียุโรปมิวสิกอวอร์ดสปี 2008 ที่จัดขึ้นที่ลิเวอร์พูล และได้รับรางวัลกลุ่มยอดเยี่ยมในเอ็มทีวียุโรปมิวสิกอวอร์ดส 2009 ที่จัดขึ้นที่เบอร์ลิน
โบนาเวนตูรา
นักบุญโบนาเวนตูรา () (ค.ศ. 1221 – 15 กรกฎาคมค.ศ. 1274) เป็นไฟรอาร์ในศาสนาคริสต์นิกายโรมันคาทอลิกชาวอิตาลี ดำรงตำแหน่งอัคราธิการคนที่ 7 ของคณะภราดาน้อย (Order of Friars Minor) หรือที่รู้จักกันโดยทั่วไปว่าคณะฟรันซิสกัน ได้รับสมณศักดิ์เป็นพระคาร์ดินัลบิชอปแห่งอัลบาโน นอกจากนี้ยังเป็นนักปรัชญาและนักเทววิทยาศาสนาคริสต์ที่มีชื่อเสียงที่สุดคนหนึ่งในสมัยกลาง จนได้รับการยกย่องให้เป็นนักปราชญ์แห่งคริสตจักร มีสมญานามว่า “นักปราชญ์ชั้นเสราฟิม”
นักบุญโบนาเวนตูรา มีนามเดิมว่าโจวันนีแห่งฟีดันซา (Giovanni di Fidanza) เป็นชาวเมืองบัญโญเรโจ (Bagnoregio) ในวัยเด็กเคยล้มป่วยหนัก แต่นักบุญฟรันเชสโกแห่งอัสซีซีได้มาช่วยสวดอ้อนวอนพระเจ้าให้ท่านจนท่านหายป่วย และท่านได้เห็นอนาคตของเด็กน้อย จึงเปล่งอุทานว่า “โอ โบนา เวนตูรา” (ผู้นำโชค!)
เมื่ออายุได้ 20 ปีได้ปฏิญาณตนเป็นไฟรอาร์สังกัดคณะฟรันซิสกัน แล้วไปศึกษาสาขาวิชาปรัชญาและเทววิทยาที่ปารีส และได้รู้จักสนิทสนมกับตอมมาโซแห่งอากวีโน ซึ่งต่อมาผู้นี้ก็ได้กลายเป็นนักบุญและนักปราชญ์ที่ยิ่งใหญ่ที่สุดอีกคนหนึ่งของศาสนจักรคาทอลิก เมื่อท่านเรียนจบก็รับหน้าที่เป็นอาจารย์อยู่หลายปี
เมื่ออายุได้ 35 ปี ท่านถูกเลือกให้ดำรงตำแหน่งอัคราธิการของคณะ ซึ่งเป็นช่วงที่คณะของท่านกำลังประสบปัญหาความแตกแยกภายใน ท่านได้ใช้ความรู้และความสามารถอย่างเต็มที่ในการปกครองและจัดการคณะให้เป็นระบบ จนได้รับขนานนามว่าเป็น “ผู้ก่อตั้งและบิดาคนที่สองของคณะ” เพราะนักบุญฟรันซิสซึ่งเป็นผู้ก่อตั้งจริงนั้นไม่ได้วางระบบการบริหารคณะไว้
ท่านยังเป็นผู้ถ่อมตนถึงขั้นปฏิเสธการรับตำแหน่ง “อาร์ชบิชอปแห่งยอร์ก” จากสมเด็จพระสันตะปาปาเคลเมนต์ที่ 4 แต่ในสมัยสมเด็จพระสันตะปาปาเกรกอรีที่ 10 ท่านก็ถูกบังคับให้รับตำแหน่งพระคาร์ดินัลบิชอปแห่งอัลบาโน เพื่อช่วยการจัดประชุมสังคายนาลียงครั้งที่สอง อันมีจุดประสงค์เพื่อรวมคริสตจักรคาทอลิกและอีสเทิร์นออร์ทอดอกซ์ให้เป็นเอกภาพ
ก่อนนักบุญโบนาเวนตูราจะถึงแก่มรณกรรม ท่านได้ลาออกจากตำแหน่งอัคราธิการ และสิ้นใจเมื่อวันที่ 15 กรกฎาคม ค.ศ. 1274 ขณะยังทำหน้าที่อำนวยการงานสังคายนา โดยมีสมเด็จพระสันตะปาปาเฝ้าดูอยู่จนวาระสุดท้ายของท่าน
พระคาร์ดินัลโบนาเวนตูรา ได้รับการประกาศเป็นนักบุญโดยสมเด็จพระสันตะปาปาซิกซ์ตุสที่ 4 เมื่อวันที่ 14 เมษายน ค.ศ. 1482 และในปี ค.ศ. 1588 สมเด็จพระสันตะปาปาซิกซ์ตุสที่ 5 ก็ประกาศให้ท่านเป็นนักปราชญ์แห่งคริสตจักร
เอลิซาเบท แบงส์
เอลิซาเบท แบงส์ () เกิดเมื่อวันที่ 10 กุมภาพันธ์ ค.ศ. 1974 เป็นนักแสดงชาวอเมริกัน เป็นที่รู้จักจากบทบาทในเรื่อง "Definitely, Maybe", "Zack and Miri Make a Porno", "W.", "Role Models", "Wet Hot American Summer", "The Uninvited" และภาพยนตร์ในชุด "Spider-Man" เธอมีชื่อเสียงจากบท ดร. คิม บริกส์ ในซิตคอมเรื่อง "Scrubs"
ฟลอริดา (แก้ความกำกวม)
ฟลอริดา () สามารถหมายถึง
มะซะกิ ซะกิ
มะซะกิ ซะกิ (ญี่ปุ่น:正木正明) เกิดเมื่อ พ.ศ. 2497 เป็นชาวโอซาก้า จบจากโรงเรียนกฎหมาย เป็นสมาชิกของสมาคมสร้างคุณค่า หรือ โซคา งัคไก ปัจจุบันเป็นผู้แทนนายกสมาคมโซคา งัคไก
เกิดในปี พ.ศ. 2497
IOS (แก้ความกำกวม)
IOS อาจหมายถึง
สมเด็จพระราชินีรัตนาแห่งเนปาล
สมเด็จพระราชินีรัตนาราชยลักษมีเทวีศาหะ (ประสูติ: 19 สิงหาคม พ.ศ. 2471) เป็นพระบรมราชินีในสมเด็จพระเจ้ามเหนทระแห่งเนปาล โดยพระองค์เป็นทั้งพระมาตุจฉาและพระวิมาดาในสมเด็จพระราชาธิบดีพีเรนทระ และสมเด็จพระราชาธิบดีชญาเนนทระ
สมเด็จพระราชินีรัตนา เป็นธิดาของมหาราชกุมาร หริศัมเศร์ ชังพหาทุรราณา กับมหาราชกุมารี เมฆากุมารี ราชยลักษมีเทวี และเป็นพระขนิษฐาของเจ้าหญิงอินทระ มกุฎราชกุมารีแห่งเนปาล พระชายาพระองค์แรกของสมเด็จพระเจ้ามเหนทระเมื่อครั้งดำรงพระอิสริยยศเป็นมกุฎราชกุมาร ทั้งสองมีพระราชโอรสธิดาด้วยกัน 6 พระองค์
ครั้นมกุฎราชกุมารีอินทระได้สิ้นพระชนม์ลงในปี พ.ศ. 2493 สองปีต่อมามกุฎราชกุมารมเหนทระจึงได้เสกสมรสใหม่กับรัตนา ราณา น้องสาวของอดีตพระชายา พระองค์ดำรงเป็นพระอิสริยยศเป็นมกุฏราชกุมารีพระองค์ใหม่และย้ายเข้าไปประทับที่พระราขวังนารายัณหิตี แต่ไม่มีพระราชบุตรด้วยกัน
มกุฎราชกุมารีรัตนาได้ครองตำแหน่งสมเด็จพระราชินีแห่งเนปาลหลังจากสมเด็จพระเจ้าตริภูวันเสด็จสวรรคต ในปี พ.ศ. 2498
ภายหลังสมเด็จพระเจ้ามเหนทระ พระสวามี ได้เสด็จสวรรคตด้วยพระอาการพระหทัยวายในอุทยานแห่งชาติป่าจิตวัน พระองค์จึงได้ดำรงตำแหน่งเป็นพระราชชนนี ก่อนการเปลี่ยนแปลงการปกครองของเนปาล พระองค์ได้ประกอบพระราชกรณียกิจเกี่ยวกับกิจกรรมต่าง ๆ ของเยาวชนในเนปาล
จากการรับรู้ของประชาชนต่างมองว่า พระองค์เป็นเจ้านายผู้ทรงเย่อหยิ่ง กล่าวกันว่าพระองค์เป็นผู้สนับสนุนให้กษัตริย์ชญาเนนทระทรงยึดอำนาจเมื่อปี พ.ศ. 2548
หลังจากการเปลี่ยนแปลงการปกครองในประเทศเนปาล พระบรมวงศานุวงศ์ทุกพระองค์ถูกลดพระยศเป็นสามัญชน พระบรมวงศานุวงศ์ต้องเสด็จออกจากจากที่ประทับในพระราชวังนารายัณหิตีซึ่งจะมีการดัดแปลงเป็นพิพิธภัณฑสถานแห่งชาติ สมเด็จพระราชาธิบดีชญาเนนทระได้เสด็จออกจากพระราชวังนารายัณหิตีก่อนหน้าเส้นตาย 1 วัน โดยได้อาศัยอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในบ้านส่วนพระองค์กลางกรุงของสมเด็จพระราชาธิบดีชญาเนนทระ
แต่อย่างไรก็ตามรัฐบาลเนปาลก็อนุญาตให้พระองค์ และสาราลา โกร์คาลี หรือ สาราลา ตามาง (Sarala Tamang) อดีตนักนางสนมในสมเด็จพระเจ้าตริภูวัน สามารถพำนักภายในเรือนหลังเล็กภายในพระราชวังนารายัณหิตีได้ เนื่องจากรัฐบาลเห็นว่าทรงชราภาพแล้ว ส่วนพระองค์ประทับอยู่ในพระตำหนักมเหนทรมันซิล (Mahendra Manzil) ที่มีพื้นที่เพียง 30 เฮกตาร์
คณะศิลปกรรมศาสตร์ มหาวิทยาลัยรามคำแหง
คณะศิลปกรรมศาสตร์ มหาวิทยาลัยรามคำแหง เป็นคณะในมหาวิทยาลัยรามคำแหง ที่เปิดสอนวิชาด้านศิลปกรรมศาสตร์ มีพระราชกฤษฎีกาจัดตั้งคณะศิลปกรรมศาสตร์ขึ้นในมหาวิทยาลัยรามคำแหง นับเป็นคณะทางศิลปศาสตร์ ของมหาวิทยาลัยรามคำแหง นอกจากด้านการสอนแล้ว คณะศิลปกรรมศาสตร์ยังทำหน้าที่วิจัย บุกเบิก และพัฒนาวิชาการด้านศิลปกรรม รวมทั้งทะนุบำรุงศิลปะและวัฒนธรรมตามนโยบายของมหาวิทยาลัย
คณะศิลปกรรมศาสตร์ มหาวิทยาลัยรามคำแหง ได้รับการอนุมัติจัดตั้งหลักสูตรในวันที่ 25 ธันวาคม พ.ศ. 2549 ก่อตั้งโดย รองศาสตราจารย์รังสรรค์ แสงสุข โดยจัดตั้งขึ้นจากแนวคิดที่จะทำนุบำรุงศิลปวัฒนธรรม ซึ่งพร้อมเปิดให้ทำการเรียนการสอนในปี พ.ศ. 2550 ในช่วงแรกของการก่อตั้งนี้ ถือได้ว่ายังขาดความพร้อมในด้าน อาคารเรียน วัสดุอุปกรณ์ ที่ใช้ในการเรียนการสอนไปบ้าง แต่จากความร่วมมือจากอาจารย์และนักศึกษาทำให้สามารถดำเนินการต่อไปได้
คณะศิลปกรรมศาสตร์ มหาวิทยาลัยรามคำแหง มีสถานที่ทำการถาวรที่อาคารสุโขทัย ชั้นที่ 15 เปิดรับสมัครนักศึกษาครั้งแรกในปี พ.ศ. 2550 ใน 3 สาขาวิชา ซึ่งได้แก่ สาขาวิชานาฏกรรมไทย ดนตรีไทย และดนตรีไทยสมัยนิยม
สาขาวิชาที่เปิดสอน
โครงสร้างหลักสูตรสาขาวิชานาฏกรรมไทย
- แผนการศึกษาสาขาวิชานาฏกรรมไทย
- โครงสร้างหลักสูตรสาขาวิชาดนตรีไทย
- แผนการศึกษาสาขาวิชาดนตรีไทย
- โครงสร้างหลักสูตรสาขาวิชาดนตรีไทยสมัยนิยม
- แผนการศึกษาสาขาวิชาดนตรีไทยสมัยนิยม (วิชาเอกดนตรีลูกกรุง)
- แผนการศึกษาสาขาวิชาดนตรีไทยสมัยนิยม (วิชาเอกดนตรีลูกทุ่ง)